**BILJEŠKE**

**UZ FINANCIJSKA IZVJEŠĆA ZA 01.01.-31.12.2022.**

Broj RKP-a: **07903** AOP ozn. razdoblja**: 2022-12**

Matični broj: **3324966**

Naziv obveznika: **DOM ZA STARIJE I NEMOĆNE OSOBE VELIKA**

Pošta i mjesto: **34330 VELIKA** OIB**: 38318755981**

Ulica i kućni broj**: L. Ibrišimovića 7**

Razina: **31** proračunski korisnik JLP®S koji obavlja poslove u sklopu funkcija koje se decentraliziraju

Šifra djelatnosti:  **8730** Djelatnosti socijalne skrbi sa smještajem za starije osobe i osobe s invaliditetom

Razdjel: **0** Razdjel: NEMA RAZDJELA

Šifra općine: **475** Županija: POŽEŠKO-SLAVONSKA, općina : VELIKA

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim i nemoćnim osobama (starije i nemoćne osobe) čija je djelatnost:

- pružanje usluga u okviru smještaja (stanovanja, prehrane, brige o zdravlju, njege, socijalnog rada, psihosocijalne rehabilitacije, fizikalne terapije, radne terapije, radnih aktivnosti, aktivnog provođenja vremena i organiziranog prijevoza, ovisno o utvrđenim potrebama i izboru korisnika),

- pružanje usluga poludnevnog i cjelodnevnog boravka,

- pružanje usluga smještaja za osobe oboljele od Alzheimerove demencije u terminalnom stanju bolesti te

- pružanje usluge pomoći i njege u kući.

Osnivač Doma za starije i nemoćne osobe Velika je Požeško slavonska županija.

U okviru svoje osnovne djelatnosti, Dom skrbi za 130 korisnika, koliki je i smještajni kapacitet.

Ustanova u svome radu provodi programe i aktivnosti u skladu sa nizom zakonskih propisa i to:Zakona o socijalnoj skrbi (NN broj 18/22, 46/22 i 119/22),Zakona o ustanovama (NN 76/93,29/97,47/99,35/08,127/19 i 151/22), Pravilnikom o mjerilima za pružatelje socijalnih usluga (NN broj: 110/22).

Kod planiranja kadrova i rashoda za zaposlene potrebno je primijeniti odredbe Zakona o radu, Zakona o porezu na dohodak, Zakona o plaćama u javnim službama i Uredbe o nazivima radnih mjesta i koeficijentima složenosti poslova u javnim službama, Osnovice za izračun plaće radnika u javnim službama, odredaba Temeljnog kolektivnog ugovora za službenike i namještenike u javnim službama i Kolektivnog ugovora za djelatnost socijalne skrbi koji se primjenjuju kao pravna pravila.

U financijskom poslovanju potrebno se pridržavati Zakona o proračunu (NN broj: 144/21), Pravilnika o proračunskom računovodstvu i računskom planu, Pravilnika o financijskom izvještavanju u proračunskom računovodstvu, Zakona o javnoj nabavi, Zakona o fiskalnoj odgovornosti, Pravilnika o zaštiti i čuvanju arhivske i registraturne građe izvan arhiva.

Kao i prethodne dvije godine, na poslovanje Doma za starije i nemoćne osobe Velika, u 2022. godini utjecala je pandemija korona virusom. Poslovanje, organizaciju rada, izvršenje financijskog plana i sve ostale aktivnosti bile su usmjerene, sukladno uputama civilnog i županijskog stožera, sprečavanju širenja zaraze korisnika i radnika Doma.

Kako smo već naveli u Bilješkama za 2021. godinu, u svibnju 2021. godine 35 radnika podnijelo je tužbe protiv Doma radi isplate razlike plaće za od 6% za 2016. i 2017. godinu za što su pristigle sudske presude u korist radnika, te je za 25 radnika izvršena isplata u toku 2022. godine.

**BILANCA**

**Imovina**

**B002** Nefinancijska imovina

Tijekom 2022. godine nabavljena je imovina (postrojenja i oprema) u vrijednosti **128.623,96** kn.

Na kraju 2022. godine obavljen je otpis dugotrajne imovine linearnom metodom otpisa gdje su primijenjene stope ispravka vrijednosti uređene Pravilnikom o proračunskom računovodstvu i računskom planu. Ukupni otpis 2022. godine iznosio je **336.259,30** kn.

Budući da je godišnji otpis nefinancijske imovine veći od iznosa nabavljene imovine tijekom godine, vrijednost nefinancijske imovine je manja (indeks 85,7) u odnosu na stanje 01. siječnja 2022.

**1** Financijska imovina

Na poziciji Novac u banci i blagajni **11** na dan 31.12.2022. bilježi se povećanje u odnosu na početak godine za 23,7%, a ovisi i varira o podmirenju obveza i ostvarenju prihoda. Sredstva na računu su za pokriće nedospjelih obveza.

**12 -** iskazana potraživanja odnose se na potraživanja za naknade za bolovanja od HZZO-a koje se refundiraju u iznosu od **4.020,00** kn i na potraživanja od dobavljača za više plaćeni račun u iznosu od **7.562,50** kn

**16 -**  iskazana sredstva u iznosu od **27.282,91** kn bilježe blago povećanje u odnosu na početak godine (18,6%), odnose se na potraživanja od naših korisnika, njihovih obveznika uzdržavanja i Ministarstva rada, mirovinskog sustava, obitelji i socijalne politike za sredstva kojima se sufinancira usluga smještaja u našoj ustanovi a odnose se na potraživanja za mjesec prosinac 2022. godine.

**B003 Obveze i vlastiti izvori**

Ukupne obveze u razredu 2 bilježe ukupno povećanje obveza od 35,5% u odnosu na prethodnu godinu i iznose **650.344,13** kn. Iz obrasca Obveze vidljivo je da se radi o nedospjelim obvezama, a razlog povećanju su Obveze za zaposlene – podskupina 231 od 58,9%. Razlog tome su isplate po sudskim presudama za razlike plaće za 25 radnika, povećanje osnovice za obračun plaće u javnim službama kao i povećanje nekih naknada za zaposlene sukladno kolektivnom ugovoru za javne službenike i namještenike. Isto tako na poziciji obveza 24 za nabavu nefinancijske imovine na kraju godine iskazan je iznos 27.050,63 kn a odnosi se na obvezu čije je dospijeće plaćanja krajem siječnja 2023. godine

**922 -** višak prihoda od poslovanja na dan 31.12.2022. u iznosu od 382.104,12 iskazan je nakon obvezne korekcije rezultata redovnog poslovanja zbog kapitalnih prijenosa sredstava kojima su financirane nabave nefinancijske imovine.

Višak prihoda poslovanja na ovoj poziciji iskazan na 01. siječnja 2022. godine (363.569,00) nije isti kao višak prihoda preneseni iskazan u obrascu PR-RAS - 92211 (261.104,38 kn), a razlog tome je ispravak pogreške početkom godine koja je zahtijevala diranje rezultata zbog krivo proknjižene obveze.

**96 –** obračunati prihodi poslovanja odnose se na obračunate prihode od naplate cijene usluga smještaja u našoj ustanovi koji nisu naplaćeni do 31.12.2022.

**99 –** izvanbilančni zapisi sadrže podatak o vrijednosti zadužnice navedene uz obvezne Bilješke uz Bilancu, sukladno Pravilniku o financijskom izvještavanju (NN br. 37/22) i podatak o iznosu gotovog novca eura u predopskrbi prije dana uvođenja eura od strane banke.

**OBVEZNE BILJEŠKE**

1. **Popis ugovornih odnosa i slično koji uz ispunjenje određenih uvjeta, mogu postati obveza ili imovina**

|  |  |  |  |  |  |  |  |
| --- | --- | --- | --- | --- | --- | --- | --- |
| R.br. | Datum izdavanja  /primanja jamstva | Instrument  osiguranja | Iznos danog/  primljenog jamstva | Primatelj/davatelj jamstva | Namjena | Dokument | Rok važenja |
| 1. | 29.03.2018. | Zadužnica | 50.000,00 | Tekija doo,  Požega | Osiguranje  plaćanja | Ugovor  br. 10/2020 | - |

Objašnjenje:

Dom za starije i nemoćne osobe Velika je, uz suglasnost Upravnog vijeća Doma, dao dobavljaču Tekiji doo Požega, mjenično jamstvo na iznos od 50.000,00 kn kao instrument osiguranja plaćanja u valutnom roku za isporuku vodnih usluga koje se svake godine prilaže novom ugovoru.

1. **Popis sudskih sporova u tijeku**

|  |  |  |  |  |  |  |
| --- | --- | --- | --- | --- | --- | --- |
| R.br. | OVRHOVODITELJ  TUŽITELJ | SAŽETI OPIS PRIRODE SPORA | IZNOS GLAVNICE | PROCJENA FINANCIJSKOG UČINKA | PROCJENJENO VRIJEME ODLJEVA SREDSTAVA | POČETAK SUDSKOG SPORA |
| 1. | - | - | - | - | - | - |

Objašnjenje:

Dom za starije i nemoćne osobe Velika u toku 2022. godine nema sudskih sporova u tijeku koje bi naveli u ovoj tablici.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Indeks ostvarenja prihoda poslovanja - **6** tekuće godine u odnosu na ostvareno u izvještajnom razdoblju prethodne godine u Domu za starije i nemoćne osobe Velika iznosi **104,2** što znači da su prihodi ostvareni u većem iznosu u odnosu na izvještajno razdoblju prethodne godine.

Razlog tome su neplanirani prihodi:

63 - pomoći koje smo ostvarili kao financijsku podršku za smanjenje utjecaja porasta cijena energenata na pružatelje socijalnih usluga u RH

66 - tekuće donacije ostvarene kroz sitan inventar i namirnice.

Prihodi 65 po posebnim propisima i naknadama (koje ostvarujemo od sufinanciranja cijene smještaja) su također ostvareni u većem iznosu **(8,4%)** zbog povećanja cijene usluge smještaja od 01. rujna 2022. godine.

Prihod iz nadležnog proračuna – **67** ostao je na istoj razini sukladno Odluci o kriterijima i mjerilima i načinu financiranja domova za starije i nemoćne osobe Požega i Velika u 2022. godini (indeks 100)

**31 -** Rashodi za zaposlene ostvareni su za 9,7% više u odnosu na prethodnu godinu zbog isplate po sudskim presudama, zbog povećanja osnovice za obračun plaće i povećanja materijalnih prava za zaposlene - **312** sukladno kolektivnim ugovorima.

Rashodi za službena putovanja – **3211** i rashodi za stručno usavršavanje zaposlenika – **3213** ostvareni su u znatno većem iznosu na prethodnu godinu koju je obilježila pandemija corona virusom te su zbog sprečavanja širenja zaraze virusom Covid19 svi seminari i stručna usavršavanja odrađena on line, a bilo ih je i u puno manjem opsegu što se ove godine promijenilo.

Iz istog razloga, odnosno zbog blažeg oblika pandemije ove godine, smanjeni su rashodi za higijenske potrebe (3221) i zaštitnu odjeću i obuću (3227).

Rashodi za Materijal i sirovine – 3222, Materijal i dijelove za tekuće i inv. održavanje – 3224, te Rashodi za energiju - 3223 povećani su u odnosu na prethodnu godinu zbog poremećaja na tržištu odnosno zbog povećanja cijene namirnica i sredstava za čišćenje i održavanje te zbog znatnog povećanja cijene energenata.

Zdravstvene usluge – 3236 znatno su veći (indeks 361,6) zbog obavljanja sistematskog pregleda za sve radnike u ovoj godini sukladno kolektivnom ugovoru.

Računalne usluge – 3238 povećane su 23,6 % zbog prilagođavanja programskih aplikacija uvođenju eura.

Isplata sudskih presuda za razlike plaće povećala nam je i Pristojbe i naknade (3295), Troškove sudskih postupaka (3296), kao i Zatezne kamate (3433).

3721 Naknade građanima u kućanstvu odnose se na đeparac korisnika koji su u našu ustanovu smješteni temeljem rješenja Centra za socijalnu skrb, a koji im pripada po Zakonu o socijalnoj skrbi. Izmjenama Zakona o socijalnoj skrbi iznos đeparca je povećan što je rezultiralo i povećanje ove stavke u našim rashodima.

Rashodi za nabavu nefinancijske imovine - 4 ostvareni su u manjem iznosu (indeks 46,3) jer smo 50% planiranih sredstava za rashode za nabavu nefinancijske imovine prenamijenili za rashode za zaposlene, sukladno Odluci o izmjeni i dopuni Odluke o kriterijima i mjerilima i načinu financiranja domova za starije i nemoćne osobe Požega i Velika u 2022. godini.

**OBRAZAC RAS FUNKCIJSKI**

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim osobama (starije i nemoćne osobe).

Iz tog razloga u ovom obrascu su iskazani podaci na poziciji **102** Starost u okviru socijalne zaštite.

**OBRAZAC P-VRIO**

**P022** Iznos od 51.777,60 kn odnosi se na primljenu zaštitnu opremu (pomoć) za suzbijanje širenja zaraze virusom COVID-19 sa skladišta Ravnateljstva CZ preko Požeško slavonske županije. Ova sredstva smo, sukladno čl. 55.st. 5. Pravilnika o računovodstvu, evidentirali preko računa 91512.

**IZVJEŠTAJ O OBVEZAMA**

**V001 –** Stanje obveza iskazano na ovoj poziciji odnosi se na stanje 01. siječnja 2022. godine iskazano u našim glavnim knjigama, što odgovara stanju na predanom Obrascu OBVEZE za 2021. godinu.

**V006** - Stanje obveza na kraju izvještajnog razdoblja iznosi **650.344,13** kn, sve obveze su nedospjele. Povećanje obveza u odnosu na početak godine nastao je zbog obveza za zaposlene koje uključuju plaću za prosinac 2022. a koja je veća u odnosu na prosinac 2021. zbog povećanja osnovice za obračun plaće za radnike u javnim službama.

Nedospjele obveze odnose se na:

* obveze za plaću za 12/22 u iznosu od 444.378,63 kn
* obveze za naknadu za prijevoz 12/22 u iznosu od 11.847,02 kn
* obveze za materijalne rashode nastale u 2022.godini ali im je rok dospijeća u siječnju ili veljači ove godine, a iznose 194.118,48 kn (KUF)

Mjesto: Velika datum: 30.01.2023.

Osoba za kontaktiranje: Vesna Baltić

Telefon za kontakt: 034/233-085

Adresa e-pošte obveznika: dom-velika@po.t-com.hr

Odgovorna osoba: Mirjana Novak, magistra soc.rada, ravnateljica

Odgovorna osoba: